Document ID: 32012D0097

NEUVOSTON PÄÄTÖS 2012/97/YUTP,
annettu 17 päivänä helmikuuta 2012,
Zimbabween kohdistuvista rajoittavista toimenpiteistä annetun päätöksen 2011/101/YUTP muuttamisesta
EUROOPAN UNIONIN NEUVOSTO, joka
ottaa huomioon Euroopan unionista tehdyn sopimuksen ja erityisesti sen 29 artiklan,
sekä katsoo seuraavaa:
(1)
Neuvosto hyväksyi 15 päivänä helmikuuta 2011 päätöksen 2011/101/YUTP Zimbabween kohdistuvista rajoittavista toimenpiteistä (1).
(2)
Päätöksen 2011/101/YUTP uudelleentarkastelun perusteella rajoittavia toimenpiteitä olisi jatkettava 20 päivään helmikuuta 2013.
(3)
Enää ei ole kuitenkaan perusteltua pitää tiettyjä henkilöitä ja yhteisöjä luettelossa henkilöistä ja yhteisöistä, joihin päätöksessä 2011/101/YUTP säädettyjä rajoittavia toimenpiteitä sovelletaan.
(4)
EU:n ja Zimbabwen hallituksen välisen vuoropuhelun edelleen helpottamiseksi olisi matkustuskiellon, joka on määrätty kahdelle päätöksen 2011/101/YUTP nojalla luetteloon merkitylle Zimbabwen hallitukseen kuuluvan suhteiden palauttamista käsittelevän ryhmän jäsenelle, soveltaminen keskeytettävä.
(5)
Tiettyihin päätöksen 2011/101/YUTP liitteessä I olevassa luettelossa mainittuihin henkilöihin ja yhteisöihin liittyvät tiedot olisi saatettava ajan tasalle,
ON HYVÄKSYNYT TÄMÄN PÄÄTÖKSEN:
1 artikla
Muutetaan neuvoston päätös 2011/101/YUTP seuraavasti:
1)
Korvataan 10 artikla seuraavasti:
”10 artikla
1. Tämä päätös tulee voimaan päivänä, jona se hyväksytään.
2. Tätä päätöstä sovelletaan 20 päivään helmikuuta 2013.
3. Edellä 4 artiklan 1 kohdassa tarkoitettujen toimenpiteiden soveltaminen keskeytetään 20 päivään helmikuuta 2013 siltä osin kuin ne koskevat liitteessä II lueteltuja henkilöitä.
4. Päätös on jatkuvan tarkastelun alainen ja se uusitaan tai sitä muutetaan tarvittaessa, jos neuvosto katsoo, että sen tavoitteita ei ole saavutettu.”
2)
Korvataan liite tämän päätöksen liitteessä I olevalla tekstillä sekä korvataan ilmaisu ”liite” ilmaisulla ”liite I” kaikkialla päätöksessä 2011/101/YUTP.
3)
Lisätään tämän päätöksen liite II päätöksen 2011/101/YUTP liitteeksi II.
2 artikla
Tämä päätös tulee voimaan päivänä, jona se hyväksytään.
Tehty Brysselissä 17 päivänä helmikuuta 2012.

Labels: 18
5
11